
 РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:





ДОКЛАД 
за извършена комплексна проверка 

На основание: План за контролната дейност за 2026 г. на РИОСВ – Пловдив, утвърден от Министъра на околната среда и водите Заповед №РД-283 от 13.08.2026 г. на директора на РИОСВ – Пловдив 
Дата на извършване на проверката: 28.08.2026 г.
Обект: Площадка №7 за съхранение и третиране на неопасни отпадъци 
с местонахождение: гр. Пловдив, ул. Братя Бъкстон № 155, УПИ № 56784.536.159 стопанисван от „КМД” ЕООД

I. Цел на проверката:
Проверката е извършена във връзка с установяване на нивото и степента на съответствие на дейността в обекта с изискванията, заложени в Закона за опазване на околната среда, Закона за управление на отпадъците и участие на дружеството в Схема на общността за управление по околната среда и одит”( EMAS).
   
II. Проверени инсталации:
[bookmark: _GoBack]Извърши се обход на Площадка №7 за съхранение и третиране на неопасни отпадъци - гр. Пловдив, ул. Братя Бъкстон № 155, УПИ № 56784.536.159. 
При извършената проверка се направи обход на площадката за временно съхранение на неопасни отпадъци.

III. Констатации от проверката по компоненти и фактори на околната среда: 

По фактор „Управление на отпадъците“ 
Дружеството притежава Решение № 09–ДО-1099 – 01 от 17.11.2016 г., издадено от Директора на РИОСВ – Пловдив за извършване на дейности R13 на неопасни отпадъци, включително на отпадъци от опаковки на площадката с местонахождение обл. Пловдив, гр. Пловдив, ул. „Братя Бъкстон“ № 155, УПИ 56784.536.159, както и регистрационен документ с № 09-РД-272-18 от 12.06.2026 г. Площадката е оградена, охраняема с изградена инфраструктура и покритие от асфалт и бетон. Дружеството използва площадката предимно за автопарк на автомобилите. В случай на необходимост от авариен ремонт на превозно средство или затворено приемащо съоръжение (депо) или рециклираща фирма, има изградена специална клетка от бетонов борд за съхранение на отпадъците от транспортната дейност. На територията на площадката има изградено хале за поддръжка и ремонт на транспортните средства. 
На площадка № 7 е разрешено  да се съхраняват отпадъците от транспортната дейност на дружеството временно  в случай на необходимост от авариен ремонт на превозно средство или намалено работно време на приемащо съоръжение, като претоварна станция. 
Образуваните от ремонтната дейност отпадъци  се съхраняват разделно, в закрити съдове, обозначени и надписани за целта и изолирани от околната среда, в затворено помещение, с ограничен достъп. Отпадналите от ремонта на превозните средства оловни акумулатори се събират и съхраняват временно на палети, устойчиви на киселина, разположени върху бетонирана площ в закритото помещение. Предават се за последващо оползотворяване, представиха се договор, идентификационен документ и приемо-предавателни документи от последно предаване на „Акуму плюс“ ЕООД от 18.06.2026 г. Генерираните опаковки, замърсени с опасни вещества, са предедени на „Еко Резулт“ ЕООД, съгласно представен договор и идентификационен документ.
	Дружеството притежава утвърдени от Директора на РИОСВ-Пловдив работни листове за класификация на отпадъци. Отчетността за отпадъците се води в електронната система (НИСО),  годишният отчет за 2025 г. по необходимите приложения за дейността е в статус подаден и подписан.
	На територията на обекта са създадени необходимите условия за събиране и временно съхранение на отпадъците, съгласно Закона за управление на отпадъците /ЗУО/(ДВ. бр.53 от 13 юли 2012г., с посл. изм. и доп.) и подзаконовата нормативна уредба. 

2. „Поети доброволни ангажименти от дружеството - регистрация по EMAS”

Основната дейност на дружеството включва събиране, транспортиране, третиране и складиране на отпадъци, снегопочистване, почистване на улици със специализирана техника и др. съпътстващи дейности. Дружеството участва в схемата за управление по околната среда и одит, като притежава валидна регистрация по EMAS. Извършена е проверка на площадка 1 от регистрацията – гр. Пловдив, ул. „Братя Бъкстон“ № 155, на която се извършва събиране и при необходимост временно съхранение на отпадъци. На площадка 3 от регистрацията - общ. Асеновград, гр. Асеновград , ул. „Иван Вазов“ № 36, не се извършват дейности с отпадъци, същата се ползва за паркиране за сметосъбираща,  снегопочистваща и друга специализирана техника.
Дружеството е изготвило и публикувало екологична декларация за 2024 г., проверена от независим одитор – TUV HELLAS (TUV NORD) S.A. в която описва своите екологични цели и резултати. Екологичната декларация съдържа информация за обществеността относно дейностите, които се извършват от „КМД“ ЕООД. Съдържа също така целите и задачите, които си е поставила организацията за спазване на приложимите правни задължения, свързани с околната среда. Дружеството  не  извършило промени по отношение на дейностите и услугите които извършва и предлага.  Като организация, която притежава валидна регистрация по EMAS, „КМД“ЕООД използва логото на EMAS като в него е посочен регистрационният номер на организацията. Изготвената екологичната декларация също носи логото. През 2025 и 2026 г. на „КМД“ ЕООД не са налагани административни наказания за нарушения на екологичното законодателство.

IV. Предписания, срокове за изпълнение, отговорници: При извършената проверка не са дадени предписния
       
V. Съответствие, последващ контрол: не са установени несъответствия с действащото законодателство по проверяваните компоненти и фактори

ИВАЙЛО ЙОТКОВ

Директор на РИОСВ - Пловдив

